

**Сотталғандарды қоғамдық жұмыс түріндегі жазаға тартып жұмысқа орналастыру үшін қоғамдық жұмыс түрлерін белгілеу туралы**

***Күшін жойған***

Қостанай облысы Ұзынкөл ауданы әкімдігінің 2009 жылғы 24 ақпандағы № 39 қаулысы. Қостанай облысы Ұзынкөл ауданының Әділет басқармасында 2009 жылғы 19 наурызда № 9-19-91 тіркелді. Күші жойылды - Қостанай облысы Ұзынкөл ауданы әкімдігінің 2015 жылғы 29 қаңтардағы № 20 қаулысымен

      Ескерту. Күші жойылды - Қостанай облысы Ұзынкөл ауданы әкімдігінің 29.01.2015 № 20 қаулысымен.

      Қазақстан Республикасы Қылмыстық Кодексінің 42 бабына сәйкес, Ұзынкөл ауданының әкімдігі **ҚАУЛЫ ЕТЕДІ:**  
      1. Сотталғандарды қоғамдық жұмыс түріндегі жазаға тартып жұмысқа орналастыруға үшін қоғамдық жұмыс түрлері анықталсын (қосымша).  
      2. Қостанай облысы бойынша қылмыстық-орындаушы жүйенің Комитет басқармасының Ұзынкөл ауданының қылмыстық атқару инспекциясының бас инспекторы – бас маманына (келісім бойынша) қоғамдық жұмыс түріндегі жазаға тартылып сотталғандарға бақылау жасауды жүзеге асыруға ұсыныс берілсін.  
      3. алынып тасталды Қостанай облысы Ұзынкөл ауданы әкімдігінің 2010.06.14 № 208 (қолданысқа енгізілу тәртібін 2-тармақтан қараңыз) қаулысымен.  
      4. Осы қаулының орындалуын бақылау Ұзынкөл ауданы әкімінің орынбасары Н.К. Қабылдинға жүктелсін.  
      Ескерту. 4-тармақ жаңа редакцияда - Қостанай облысы Ұзынкөл ауданы әкімдігінің 03.02.2014 № 12 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      5. Осы қаулы алғаш рет ресми жарияланған күнінен бастап он күнтізбелік күн өткен соң қолданысқа енгізіледі.

*Ауданның әкімі                             А. Сейфуллин*

Ұзынкөл ауданы әкімдігінің     
2009 жылғы 27 ақпандағы № 39    
қаулысына қосымша

**Қоғамдық жұмыс түріндегі жазаға тартылып**  
**сотталған тұлғаларды жұмысқа орналастыруға**  
**арналған қоғамдық жұмыстардың тізбесі**

      Ескерту. Қосымшаға өзгерту енгізілді - Қостанай облысы Ұзынкөл ауданы әкімдігінің 2009.09.29 № 218 (қолданысқа енгізілу тәртібін 2-тармақтан қараңыз); 03.02.2014 № 12 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

|  |  |
| --- | --- |
| **№** **т/т** | **Жұмыстардың түрлері** |
| 1. | алынып тасталды 2009.09.29 № 218 қаулысымен. |
| 2. | Аудан аумағын қандай болса да арнайы дайындықты талап етпейтін көгалдандыруға және жинау:  Жолды, автокөлік аялдамаларын, мұздан, қардан  тазарту, жаяу жүргіншілер жолдарын тазалау;  жолдардан қоқысты, шаңды, ласты қолмен жинау,  тасымалдау (көлікке тиеу, түсіру) тазалық жасау;  алдын ала тазалау және ақбалшық езіп дайындау  арқылы жол жиегінің тастарын ақтау-сырлау;  газондарды үнемі қоқыстан тазарту; су бұрғыш  каналдарын ластан, қоқыстан тазарту, бұтақшаларды  шырпуға; урнаны үнемі қоқыстан тазарту; бұталарды  қолдап шырпу және сиректету; ағаштардың қурап  қалған бұтақшаларын шырпу; ағаштардың құрғақ  бұтақшаларын шырпу; газондарды қолдап ору; аудан  алаңын үнемі тазалау; парктер аумағының қоқысын  қолдап көлікке тиеу арқылы жинау; жол жиегін,  баспалдақтарды сыпыру, әк таспен ақтау; су тоғаны  баурайларын қоқыстан, ластан тазалау, өскен  бұталарды кесу; кіші нысандағы: төбешіктерді,  отырғыштарды майлы сырлау. |
| 3. | Аудан орталығын, ауылдық округтер мен ауылдар аумағын қандай да бір арнайы дайындықты талап етпейтін жинау мен көгалдандыруға көмек көрсету: қоқыс жинау; ағаштардың бұтақшаларын қырқу; ағаштардың жас бұтақшаларын қырқу; гүл орындарын дайындау; аумақтарды жусаннан, қурайдан маусымдық жинау; ағаш-көшеттерді, бұталарды отырғызу. |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК